
1. Cuvântul Lui Dumnezeu 



Şi potcoavele cailor cerului din noi, 

au ruginit sălbatic, 

pe crestele păunilor politicieni înfometaţi, 

de exaltarea propriului exil, 
furând straie preoţeşti, 

ce îmbracă politicile Timpului, 

murdar şi ros de Demnitatea, 

jertfei care-1 urăşte, 

pentru că şi-a pus pe frigare, 
Deznodământul Adevărului, 
împuşcat în ceafă de eternitatea, 

Cuvântul Lui Dumnezeu. 

2. De ce este Dumnezeu un politician perfect? 



Mi-am întors faţa clepsidrei sparte, 
de fumul ţărânii ce-aştepta întruparea într-un nou cer, 
poate mai puţin îngheţat, 
sau poate nu atât de departe, 
de visele gheţii din sângele nostru, 
care încă mai frige, crezând, 
cu sinceritatea ei ancestrală, 
în mântuire. 

De aceea m-am întrebat nu odată, 

dacă adevăratul Mântuitor, 

nu a fost găsit de când lumea, 

fiind îndeajuns să privim, 

la o floare sau la mugurii primăverii, 

la munţii de iubire, 

albiţi de dorul sufletelor noastre. 



Prea orb omul, 

ca să le vadă, 

îndeajuns de profund măreţia, 
ce ne poate mântui, 

de toate păcatele acestei lumi, 
prin porţile paradiselor din esenţa ei, 
care n-ar avea ce căuta 

în acest infern al omului, 
dacă nu l-ar putea mântui, 

Care am a înţeles Adevărul Absolut, 
al florilor, munţilor, mugurilor, 
de puritate şi profunzime, 
aflat dincolo, 

de ce poate înţelege şi percepe, 
sar fără vina lui. 

Ne căutăm în cele din urmă un Mântuitor străin, 

aflat într-o religie şi mai străină, 

reflectând sufletul paranoic 

al societăţii angoasate, 

de tot şi de toate, 

căzută în genunchii uitării de sine, 

dar îmbrăţişată de un Dumnezeu, 

după forma şi asemănarea ei, 
adică, 

mincinos, ticălos,criminal, perfid, sadic, 
dar mai ales un politician perfect. 

3. Dumnezei la kilogram 



Vremuri de cristal, 
se sparg haotic, 

în ochii demonilor de vise, 
noroi pe copitele ce lovesc, 
nudităţile provocatoare ale libertăţii, 
din ashramurile 

cu bordeluri prea sfinte, 
pentru călugării nebuni ai cuvintelor, 
care s-au încumetat, 

să le spele înţelesurile, 
păstrând în suflete, 

mai multă mizerie îndurerată, 
decât întreaga lume îngenuncheată, 
de bocitoarele faraonului, 
democraţiei şi ordinii mondiale, 

care nu mai moare odată, 
de atât de multe milenii, 
pe malurile rupte, 

de grija zilei de mâine a pustiului din noi, 
ajuns pustnic, 

pe piaţa desfacerilor ilicite 

de Dumnezei la kilogram. 

4. Aglomeraţie şi singurătate 



Călătoresc în aglomeraţia 

de pustiuri a străzii, 

deşert de feţe, 

ochi goi, 

paşi fără nume, 

caut însetat de identitate, 

o oază, 

oriune altundeva, 

decât în singurătatea amară, 

a atâtor mulţimi ce merg abătute, 

spre nicăieri. 

Cerul îşi piaptănă fericirea imensităţii, 

care ne apasă, 

inflaţia de paşi, 

prea mulţi, 

pentru ţărâna asta atât de infimă, 

striviţi de un cer atât de mare, 

de greu, 

de indiferent, 

care se prăbuşeşte constant, 

pe aceeaşi singurătate a noastră, 

din mijlocul aglomeraţiei, 

care aşteaptă liniştită şi tăcută, 

în faţa semaforului morţii, 

dinaintea fiecărei clipe, 

un zâmbet. 

5. Parfum de fericire 



Toate armele insectelor, 

ucise pe pereţii ochilor însinguraţi, 

care ne-au muşcat cândva simţămintele, 

cu aripile rupte ale întâlnirii noastre, 

au căzut dincolo, 

de ploaia de chihlimbar, 

în care au rămas încleştate, 

cu toţi stropii respiraţiilor din lumea, 

unde ne-am iubit, 

revanşele lacrimilor ruginite de noi, 

fără de noi promisiuni, 

lăsate în paragină de moarte. 

Strigăte de amurg, 

ce nu-şi vor mai vedea niciodată Soarele, 

cu raze de parfum, 

plecat să-şi sărbătorească, 

noile buze, 

pe care va mirosi din nou, 

a fericire, 

unde nici unul nu vom mai fi, 

dragoste. 

Eternitatea vieţilor 



Doar durerea mai redevine ceaţă, 
peste sânii demiurgi ai trăirilor, 
săruturilor dintre clipele, 
care ne cerşeau cândva pacea, 
aripilor ce-şi doreau zborul, 
dintre obrazul inimii mele, 
şi tâmpla eternităţii tale de a iubi. 

Lacrimi pline de sudoarea, 

întâlnirilor dintre noi, 

se îneacă în apa vieţii naşterilor, 

unor zâmbete şi îmbrăţişări, 

ale iubirilor străzilor de necuvinte, 

pe care ne-am regăsit, 

fără a le cunoaşte niciodată, 

Adevărul Absolut, 

din moartea care ne-a dat naşterea, 
pentru a ne mântui, 

eternitatea, 
vieţilor, 
marilor noastre iubiri. 

7. Despărţire de destine 



Orice mi-ai spune, 
norii tot vor ninge, 
cu frigul sentimentelor dintre noi, 
îngheţându-ne inimile 
pentru totdeauna, 
într-o tăcere glacială, 
al cărei rost s-a pierdut mai demult, 
decât vremea dragostei noastre. 



Nu pot să-ţi înţeleg, 
genunchii căzuţi înaintea inimii mele, 
atât de obosită de cerul noros, 
al istoriei iubirii, 

care şi-a uitat până şi datele naşterilor noastre, 
pe taraba prăfuită şi părăsită, 
a propriilor noastre destine, 
de care ne-am despărţit, 
atât de demult. 

8. Neînţelegere 



Nu pot înţelege fumul gros al despărţirii, 

incinerat de Dumnezeu, 

cu esenţa morţii, 

păcatului care ne-a născut, 

la fel de originari şi de trişti, 

precum erau toate Cuvintele facerii acesei lumi, 

atât de nesăbuite cu şinele ei, 

demirg ratat cu ifose pline de venin, 

ne-ai arătat ce înseamnă suferinţa, 

şi buzunarele fără fund ale preoţilor şarlatani, 

ce ne căzneau până şi sfinţii, 

paradisului pierdut din noi, 

pentru argintii ruginiţi ai nonsensului, 

bogăţie de carton presat de timp, 

şi udat de ploile propriilor clipe, 

într-o continuă putrefacţie, 

a rugăciunilor false , 

puse sub perna celui care necuvântă, 

naşterea noastră, 

cu nume de Dumnezeu Neînţeles. 

9. Ce n-am da să ne murim unul pe altul 



Scorpioni de dor mi-au înţepat, 

privirea în deşertul rănit, 

sângerând, 

de paşii cuvintelor tale, 

care trag să moară, 

neştiind cât de lovite 

de veninul drumului prăfuit, 
dintre întâlnirea 

Timpului beat de noi, 
ar fi, 

odată ce înotăm în şansa, 
ce pare că se îneacă, 
prea adânc în noi, 
solzi de nori, 

peşti ce n-au mai fost curăţiţi, 
de hrana misterelor noastre, 
ce-au uitat să-şi înoate, 
propriile speranţe, 
ne acoperă cerul vieţilor, 
ce pare că va rămâne murdar, 
de cuţitul compromisurilor, 
pe care paşii luminii din noi, 
ar trebui să reclădească, 
întreagul munte ce ne desparte, 
vieţile de propriile naşteri, 
pentru care am fost zămisliţi, 
să ne murim unul pe altul, 
trăindu-ne vieţile. 

10. Destine 

Zbor peste buzele gândurilor tale, 

fără cuvinte 

şi alte lumini, colorate, 

ale sufletelor, 
ce-şi plouă rugina toamnelor, 

din ridurile vracilor, 

ce-au îmbătrânit de-atât de multe promisiuni, 
spume de valuri, 

alergăm neîncetat spre ţărmurile păcatului, 
ce ne-ar elibera, 

de tot şi de toate relele bunului Dumnezeu, 
al întregii lumi, 

pe care am fi dorit-o cu toţii alături de El, 
perfectă, 

dar nu a ieşit astfel din vina noastră, 
nicidecum a Lui, 

perfecţiunea preoţilor cu rugi plătite se clatină, 
în cutremurul păcatelor noastre, 
care ne-am dori să redevenim, 
călugării Păcatului, 
care ne lăsau cel puţin iubirea, 
să zburde în voia, 

şuviţelor de păr ale clipelor, 
din castanii pierduţi ce nu vor mai fi stinşi, 
cu mâna nimănui, 
la porţile inchiziţiei, 

moralei unei Minciuni, 

ce-şi doreşte mai mult ca niciodată, 

destine sfărâmate, 

de morile care macină orice nimicuri în afară 

de Adevăr şi Iubire, 

11. Ploaie de foc 



Eşti cascada Timpului, 

din care curge ploaia de foc, 

căzută pe buzele săruturilor noastre, 

arzându-ne întreaga eternitate, 

cu viaţa ce pare, 

că nu-şi va mai cunoaşte niciodată moartea, 

trăindu-şi doar o singură clipă, 

care eşti tu, 

lumină răsfirată din grâul pâinii, 

Lui Dumnezeu, 

arsă de focul sacru al ploilor din noi, 

incendii de sânge, 

ne spumegau obrajii, 

atingerilor, 

ţipetelor, 

tăcerilor, 

atunci când încă mai ploua cu focul mistuitor, 

al iubirii din paşii care ne-au clădit, 

întreaga eternitate a Clipei, 

unde am rămas pentru totdeauna. 

(25 noiembrie 2012) 

12. Ultima lume 



Genele stâncilor libertăţii, 

cailor amanetaţi de Dumnezeu, 

se surpă peste Treimea binecuvântată, 

a sfinţilor ce-au uitat demult să mai fie părinţii, 

apei, vieţii şi morţii din noi, 

treime a facerii întregii suferinţe, 

înmugurită cândva din fericirea de a exista, 

peste toate lacrimile de foc, 

ale unui singur Cuvânt, 

care ne-a întâlnit deststinele, 

pentru totdeauna, 

la moara norocului care ne-a măcinat paşii tristeţii, 

în făina morţii din care am făcut pâinea viitorului, 

hrănindu-ne pentru eternitate, 

cu Clipa ultimei lumi a iubirii din noi. 

13. Singurătate de catifea 



Singurătate val de catifea, 
cum ai reuşit, 

să-mi spargi întâlnirea cu eternitatea, 
într-o viaţă amară de migdale a sorţii, 
care au înnebunit de propriul lor sine, 
devenind dulci şi reci, 
lăsându-mi posibilitatea 
de a patina pe gheaţa religiei sufletului 
dragostei lor, 

cu dumnezeeii amintirilor uitaţi, 
fără trecutul cărora nu există prezent, 
prea fierţi în cazanul cu smoală topită, 
a orgoliilor, patimilor, 
de toate câte sunt şi ar mai deveni vreodată, 
sentimente de catifea, 
roase la cafeaua zorilor, 
cu zaţ de nebunie şi strigăt fără glas, 
din catedrala ruinată a unei iubiri, 
cărămizi ale gândurilor de atunci, 
oferite drept suvenir, 
fiecărei zile în care ne-am reîncarnat, 
ce a mai rămas din noi, 
iubire. 

14. Suntem străini 



Suntem străini, 
tu inimă de lut, 
care te-ai spart, 
în pământul din noi. 

In care-ţi bătea-i, 
neodihna de a fi doi, 
în cimitirul sărutului, 
prea plin şi slut, 
de sentimente ofilite. 

Care perdea, 
ar mai putea muri, 
moartea iubirii noastre de cu zi, 
fără să-şi putrezească propria nemurire, 
a rădăcinilor ce şi-au cules deşertul, 
lipsei de fire şi iubire. 

Suntem străini, 

de aia ne-am cules, 

o mănăstire a Dorului din ceaţă, 

iar tu-mi spunea-i că eu sunt cel ales, 

al zilei ce-a-nceput de Dimineaţă, 

Apocalipsă, jale, moarte, aripi, viaţă, 

s-au prăbuşit în valurile sângelui, 

Destinului, 

de aţă ruptă pe norocul focului, 

de amintiri. 

Destoinici cleri ai moaştelor iubirii, 
din timpuri fără margini ale firii, 
ce-aţi înţeles din mine fără tine, 
pagină ruptă, ştearsă de iubire. 

15. Nu eşti tu Dumnezeu 



Nu eşti tu viaţa mea, 
zbor ce s-a şters din ceruri, 
nori de necuvinte moarte, 
se plămădesc în certuri.. 

Nu eşti tu lacrima, 
ce s-ar sfârşi în zborul, 
stolurilor ce-au îngheţat, 
şi -aripile şi-amorul. 

Nu eşti tu visul meu, 
ce m-ai trezit cu-o zi, 
dinainte de-a mă naşte, 
al unui pierdut Dumnezeu. 

Nu eşti tu sfinţii mei, 
ce-au ruginit pătaţi de stele, 
căzute-n ceaţa de doi lei, 
ce-ai sfâşiat nopţile mele. 



Nu eşti tu Dumnezeu, 

ce m-a născut cu patimi grele, 

nici un amurg căzut din greu, 

nu-şi va clădi florile lacrimilor mele. 

16. Vită de vie 



Toate lacrimile luminii din mine, 

ar apune în faţa amintirii tale, 

care mi-a născut blestemul acestei existenţe, 

a vieţii, 

fără de care nu ar exista, 

nici Clipa de care s-a îndrăgostit Timpul, 

fiindcă fără de amintire, 

nimic nu poate exista. 

Ţărână reculeasă din toamna destinului, 

nu-mi muri florile paşilor, 

secerate de ecoul spânzuraţilor de iubire, 

cimitire de înecaţi ai dorului, 

cad la picioarele zilei, 

unde credeam că ne vom întâlni, 

sicriele tuturor posibilităţilor acestei lumi, 

care-şi plâng coşmarul viţei de vie, 

a beţiei de sine. 

17. Anotimpul învierii 



Cascade de lăutari, 

se-ntrec a ne boci speranţa, 

căile Domnului au devenit impracticabile, 

pe ceaţa deasă a păcatelor, 

din anotimpul învierii, 

ochilor mei din tine. 

Lozinci apuse se pierd în sânii goi, 
sori de cuvinte le ademenesc, 
sexual, 

ar spune paiaţa de cărpe incendiate, 
de speranţele noastre, 
pe ogorul deşănţat al paradisului, 
de catifea ruptă şi roasă, 
a moralei, 

din sângele care ne urlă nopţile, 
de neodihnă. 

18. Demiurg obosit 



Roţi de plumb ne învârt cerurile vieţii, 
topindu-ne veşnicia , 
în năframa pierudtă a deznădejdii, 
unde doar amintirea rămâne, 
oarbă de mine şi de tine, 
împiedicându-se de noi. 

Icoane de plumb ne cad grele 
la brâul paşilor de smoală, 
neîntrebuinţată bniciodată la căile nebătătorite, 
ale iernilor grele din noi, 
la căpătâiul cărora trebuie să ne rugăm, 
viaţa şi naşterea, 
moartea şi adevărul, 
înecat din noi, 
la mansarda injuriilor, 
despre creaţia unui demiurg obosit. 

19. Pragul ochilor tăi 



Te vreau rugăciune, 

catedrală a nimănui, 

în sângele înecat de cer al viselor din mine, 

somn însingurat de gânduri, 

mă adormi la rădăcinile păcatelor, 

uitate până şi de vremea răsăriturilor, 

în care ne mai doream, 

să fim împreună. 



Sfinţi de dughene nespălate, 
mi-aţi spus că norii, 
sunt întunericul clepsidrei sufletului, 
strămoşilor din mine, 
ce nu vor înflori niciodată, 
în pragul ochilor tăi, 
de lacăt stins, 

pe ţărâna cuvântului de iubire, 
pe care am uitat să-1 mai arăm vreodată, 
la tălpile mănăstirilor de dor, 
pe care le-am călcat în picioarele uitării. 

20. Cafeaua dimineţii noastre 



Vise de asfalt, 

ne ascut lamele zilelor, 

care ne taie viaţa, 

în felii străine de noi înşine. 

Pomi înfloriţi ai promisiunilor, 

de toamnele bătăilor inimii, 

care şi-au uitat sângele adevăratei iubiri, 

pentru totdeauna în adâncul din noi. 

Cafea amară, 

a gândurilor săruturilor de dor, 
din dimineaţa speranţelor de a fi împreună, 
ce nu o mai poate îndulci, 
pentru nimic în lumea, 
despărţirii noastre, 
toate catedralele frunzelor ruginite, 

ale marii noastre iubiri. 

21. Fără amintire n-am mai fi 



Şi-am căzut în fânul clipelor vieţii, 
cosit de soartă, 
cu lama ruginită a bisturiului, 
care ne măsoară suferinţa, 
ca rang de virtute, 
a stolurilor de vise, 
ce cad besmetic 
în apa naşetrii , 
înecându-se pentru veşnicie, 
în moartea, 
ce pare că ţine de cald 
stelelor amintirii, 
fără de care întregul Univers, 
ar fi doar o poveste 
dintr-o carte ruptă, 
şi aruncată haotic, 
pe strada unui Dumnezeu obosit, 
asuns sfios printre rafturile păcatelor, 
din inimile noastre. 

22. Ziua 



Slujbe străine de biserici, 
se aud la fiecare lăsat de orizont al desfrâului, 
din care s-a născut cândva Ziua, 
atâtor naşteri sau morţi, 
înroşind până şi zorii, 
cu lacrimile sângelui de sfinţi, 
fără biblia aproapelui, 
scurs din inima Timpului, 
ce sare la gâtul Zilei, 
iar sărmana, 

cu ochii vineţi de pumnii Timpului, 
prea zelos cu fiecare suflare a lui, 
din care s-a hrănit Ziua, 
gata să cadă de vecernie, 
în genunchii unui Dumnezeu risipit şi uitat, 
care şi-a mai numărat o lipsă, 
de la masa generoasă a binefacerilor, 
din care ne-am întrupat, 
viitorul mormânt. 

23. Cuvântul creaţiei 



Canale otrăvite cu apa fântânilor, 

originilor noastre dumnezeieşti, 

se scurg în fluviile fără de sens, 

ale istoriei nesincere şi perverse, 

cu cel al cărui chip seamănă cu Dumnezeu, 

Omul, 

pentru care şi Dumnezeu s-a sacrificat, 

dându-i o naştere spre a muri, 

sau o stea a veşniciei, 

pe care să o vadă din moarte 

doar când îşi va cunoaşte, 

Adevărul Absolut, 

adică: Niciodată. 

Lacrimile heruvimilor nu-1 vor spăla pe Dumnezeu, 
de toate păcatele oamenilor, 
de-ar fi să sece toate oceanele lumilor, 
din noi, 

spre a deveni şi acestea lacrimi, 
de religii cu sfinţi care se pricep, 
la curăţat păcate, suferinţe şi blesteme, 
a întreagii murdării ce a evoluat, 
din Cuvântul Creaţiei. 

24. Părul inimii 



Toate sentimentele cerului, 
n-ar mai ploua niciodată, 
fără sângele lacrimilor tale, 
după fericire. 



Nici o stâncă de mătase, 

a viermilor care ne conduc lumea, 

nu ar mai deveni vreodată, 

năframă de dor, 

care să ne acopere părul inimii. 

25. Nemureşte -mă 



Nori de asfalt, 

au căzut peste drumurile sărutului, 

pline de gropile zâmbetului tău, 

ce şi-au uitat veninul de catifea, 

al trecutului, 

de a ne fi regăsit vreodată, 

în mine. 



Furtuni pline de deserturile 

din sângele nostru, 

au căzut în cascadele speranţelor, 

de a ne nemuri vreodată, 

unul pe altul, 

de setea propriilor vieţi. 

Nemureşte-mă, 

iubire de mine şi de tine, 

însumi, 

pentru totdeauna. 

26. Mai eşti fericită fără mine ? 



Toate frunzele gândurilor 

strămoşilor mei, 

nu şi-ar fi apus, 

toamnele credinţei din tine, 

dacă căile ferate ale dorului, 

nu devenau lemnul sărutului putrezit, 

de trenul marii noastre iubiri, 

al facerii clipelor acestei lumi, 

care ne-au înveninat 

pleoapele amintirii, 

prea grele, 

de focul catedralelor de vise, 

stins prea abătut, 

din cerul plin de apă al vieţii, 
care părea, 

că nu ne va mai înţelege niciodată, 
la trecerea dintre viaţă şi moarte, 
a heruvimilor care şi-au uitat, 
păcatele apostolilor promisiunilor acasă, 
Iubire ! 

Oare mai poţi fi fericită, 
fără mine? 

27. Podurile Clipei 



Poduri de lemn, 

din privirile dorului, 

putrezesc abătute, 

în sclipirea stelei căzătoare, 

a întâlnirii cu iubirea, 

cerului din noi, 

prea întunecat de nopţile uitării. 



Poduri ruginite de metal, 
călcate de mărăcinile cuvintelor, 
suspină, înroşind cu lacrimile lor, 
valurile râurilor suflării din noi, 

la întâlnirea cu Destinul, 
neputându-ne uni malurile fericirii 

cu cel al împlinirii adevărate, 

niciodată. 



Poduri de aur, 

se scurg în sufletul toamnelor, 

cu frunzele ofilite ale trecutelor sentimente, 

ce şi-au imortalizat murirea, 

în metalul preţios, 

al uitării de noi înşine, 

pentru totdeauna. 

Podurile de trandafiri, 
ce nu pot să ne treacă dincolo, 
de malul eternităţii, 
Clipei, 

marii noastre iubiri, 
sunt cele care nu au timp niciodată, 
să ruginească sau să putrezească, 
devenind eterne prin Clipa, 
fericirii şi împlinirii noastre, 
a cărei nemurire a uitat deja de toamna, 
care-i va încătuşa pe vecie trupul, 
dar niciodată sufletul, 
de dincolo de orice Timp. 

28. Stropi de rouă 



Stropi de foc, 

mă ard cu amintirile căzute, 

pe catedrala ruinată a sufletului, 

pătat cu cioburile, 

a ce a mai rămas, 

din norii care ne purtau, 

spre nesfârşirea orizonturilor din noi. 

Care stea n-a visat vreodată, 

la mai mult cer, 

care patimi nu au evadat, 

din oceanul sfârşirii de sine, 

stropi de rouă, 

ai amintirii, 

aţi devenit ocean, 

al ninsorii de diamant, 

spart şi trădat, 

al sufletului meu. 

29. Drumuri către nicăieri 



Oasele albite ale cerului, 

zac ascunse de orizontul, 

care ne minţea undeva-cândva , 

că poate fi prins în pumnii vântului din noi. 



Ramuri de măslini care n-au cunoscut, 

niciodată primăverile, 

patimilor din privirea ta, 

stâncă măcinată, 

de lacrimile sfinţilor iubirii noastre, 

pentru care Dumnezeu era oceanul ochilor, 

iar îngerii, 

sărutul unei îmbrăţişări. 



Drumuri de amintiri, 

care duc spre nicăieri, 

valuri de speranţe fără ţărmuri, 

paşi ai iubirii fără urme, 

ceasuri ale aşteptării fără timp, 

nori fără ploile sentimentelor, 

am mai fi oare şi altceva de atât? 

30. Cruci de nori 



Spune-mi câte vise, 

ar mai trăi inima cerului? 

Dar sălciile cuvintelor, 

ce nu au văzut apa vieţii împlinirii, 

destinului din noi, niciodată. 

Alte destine se vor împlini, 

chiar dacă ale noastre, 

dar fără de noi, 

rămaşi uitaţi undeva la periferia 

morţii pentru care ne-am născut, 

prea vii spre a ne trăi viaţa. 

Cruci de nori, 

îşi vor purta furtunile sufletelor noastre, 

în catedralele reci ale unei iubiri, 

ce va rămâne de-a pururi îngheţată, 

spre a fi sărutată drept sfinte moaşte, 

de toţi cei care ar dori să vadă, 

cum arată sfinţenia unei iubiri, 

fără să o poată trăi cu adevărat, 

niciodată. 

31. Şcoala Destinului 



Ferigi de aripi, 

ale mântuirii nemărturisite, 

din catedralele iubirilor, 

mă otrăvesc cu umbrele lor, 

ce-au răcit apa vieţii, 

din pădurea fără margini, 

labirint al iernii sfinţeniei, 

din sângele îngheţat, 

de Cuvânt, 

care nu şi-a regăsit încă, 

niciodată apa vieţii, 

de-o eternitate, 

zăcând cu întreaga Creaţie a Lui Dumnezeu, 

la tălpile fără urme, 

ale Destinului, 

ce nu a învăţat nimic altceva, 

la şcoala divină a existenţei, 

decât să moară. 

32. Biblia Cuvântului Facerii 



Lumini de cristal, 

se sparg sfioase, 

în cioburi de nelinişte, 

ce cad în stropi de necuvinte, 

gata să mă nemurească, 

cu iubirea rece de granit sfărâmat, 

în istoria zbuciumată a foametei, 

de tot şi de toate, 

a mult Atoateştiutorul, 

Bibliei celor văzute şi nevăzute, 

din sufletele pline 

de promoroaca suferinţei, 
Cuvântului Facerii, 
care nu ne-a înţeles niciodată, 
credinţa în orizontul patimilor, 

ce nu se lasă prins, 
de visele zilelor ce ne-au fost date, 
spre a ne ispăşi, 
urma suflării, 
până la capăt, 
de cruce. 

33. Lumini stinse 



Şi atunci a făcut Dumnezeu apele, 

din oceanele de lacrimi, 

ale durerii ce avea să vină, 

peste cerul viselor fără orizonturi, 

ale luminilor fericirii stinse, 

din sufletele noastre, 

pentru a nu fi zăriţi 

în noaptea ce ne-a născut viaţa, 

de acelaşi Dumnezeu, 

ce pare că s-a plictisit, 

de propria Lui creaţie, 

vrând să uite definitiv, 
de sufletele privirilor înveşmântate 
în ţărâna trupurilor, unor cuvinte, 

care nu se pot desprinde niciodată, 

de noroiul Timpului, 

în care şi-au naufragiat Destinul. 

34. Trecut, prezent, viitor 



Ne lovesc depărtările, 
privirile inimilor, 
unde, 

paşii de lumină ai trecutului, 
se sting sfioşi, 
în noi înşine. 



Strigând, 

ne înţelegem neînţelesul, 
naufragiat definitiv, 
în sângele unei eventuale, 
noi întâlniri, 
nemaiîntâlnite vreodată, 
cu prezentul, 
devenit, 

obsesia trecutului, 
pentru totdeauna, 
în viitor. 

35. Singurătatea spinilor 



Spini de singurătate, 
stropesc cu sângele uitării, 
mântuitorii iubirii, 
nemântuiţi de ei înşişi. 



Gânduri cu anatomie încurcată, 
îşi caută şi acum, 

frunţile patimilor, 

pline de sudoare, 

ale unei dimineţi a singurătăţii. 



Copacii sentimentelor, 
negri de atâta iarnă, 
cu ochii crengilor înroşiţi, 
de plânsul simţămintelor, 

adânci, pierdute, 
până în orbitele rădăcinilor, 
stau aplecaţi, 

spre ţărâna vorbelor goale, 
în care credeau, 

chiar şi bisericile iubirii, 
pe vremea când nu erau, 
simple ruine date uitării. 

36. înviere şi pustiu 



Aş vrea să cred, 
în mânecile mânjite 
de mierea promisiunilor, 
unei Biblii, 
unde moartea 
devine epopeea vieţii, 
iar Destinul, 

un simplu călător vagabond, 
pe prăpastia unui mormânt, 
ce-şi aşteaptă la fel de pustiu, 
ca şi sufletul pe care 1-a pierdut, 
odată pentru totdeauna, 
învierea. 

Bat pustiit de mine, 

la porţile mormintelor, 

dar î-mi deschide neputinţa, 

de a nu-mi întâlni niciodată moartea, 

în timpul vieţii, 

ce-ar vrea să creadă, 

în înviere. 

37. Truda clipelor 



Cimitire de pagini, 
stau scrise, 

în dreptul fiecărei vieţi, 
care-şi mai numără zilele, 
în faţa eternităţii, 
pustiului care ne-a născut, 
truda clipelor, 
arse de soarele speranţei, 
unui cer al zâmbetului înlăcrimat, 
predestinat disperării, 
ce roteşte palele amare, 
ale morilor de vânt, 
care ne macină neîncetat, 
castelele de nisip ale vieţii, 
ce va avea să redevină, 
cea de dinainte de a ne fi născut, 
şi a conştientiza moartea. 

38. Naştere cu Dumnezeu 



S-au surpat zidurile prăpăstiei, 

dintre Dumnezeu 

şi fulgul de păpădie, 

al întâmplării de a ne fi născut, 

dus de vânturile destinului, 

spre a înfrunta lumea, 

tuturor deşertăciunilor posibile, 

unde orice vis al neputinţei, 

devine realitate, 

poleită cu aurul mincinos 

al bogăţiei pustiului din suflet. 

Cruci împodobite 

cu palmele iubirii pironite, 
pe lemnul putred, 
de atâta sudoare a durerii, 
pe care suntem nevoiţi, 

să o respirăm, 
întreaga viaţă. 

39. Creator şi Destin 



Oare şi Destinul 

îşi are greţurile şi durerile lui, 

faţă de Creator, 

sau îl înţelege într-atât, 

încât se suprapune peste imaginea 
atoateştiutoare plină de forţă, 
spre a se împlini, 

odată cu paşii noştri pierduţi, 
la poalele morţii? 

Dacă ar voma într-o zi, 

toate deznădejdile şi patimile noastre, 

şi-ar afla fericirea lui de Destin, 

fără a se mai împlini, 

cu toate decoraţiile vieţii, 

mânjite de răutate, lăcomie şi dezmăţ? 

Cum ar arăta un Destin neîmplinit, 
înaintea Creatorului? 

Poate că astfel, 

şi-ar plânge de milă unul altuia, 

Creatorul înţelegând, 

că şi Destinul are dreptul la greaţă, 

iar Destinul, 

că şi Dumnezeu poate fi 

un nemernic neîmplinit ca şi el. 

40. Conştientizarea morţii 



De ce omul, 

conştientizează faptul că va muri? 
doar fiindcă devine astfel, 
superior animalelor, 
instinctelor primare din noi, 
care nu ştiu acest lucru, 
trăindu-şi viaţa eternă, 
în lumea iluziilor deşarte ale vieţii, 
celor care ne considerăm, 
stăpânii lumii. 

Eternităţile animalelor, 
nu-şi pot regreta moartea, 
pe care nu o cunosc, 
trăind viaţa veşniciei, 
a prăzii ce se zvârcoleşte, 

între colţii necesităţilor, 

de fiare ale unei zile, 

care nu poate începe 

sau termina niciodată, 
pentru că ele sunt, 

nocturne. 

Şi-atunci omul va evolua, 
dorind viaţa veşnică, 
devenind în cele din urmă, 
animal sincer şi adevărat, 
sau poate, 

că se va ascunde în moarte, 
scârbit de sângele clipelor, 

care i se scurge, 

pe buzele propriului Timp, 
handicapat şi rece, 
bolnav de cruzime, 
uitare şi descompunere. 

41. Iarba descântecelor 



Plouă cu verbe într-o lume a morţii, 

sau a Iluziei Vieţii, 

e totuna, 

unde subiectele sunt nişte cruci, 

lacome, înşelătoare, mincinoase, 

în cimitirul cu nume de societate. 

Păsări de pradă cu nume de sentimente, 
mă copleşesc cu ghearele lor, 
sfâşiindu-mi hrana zilnică a sufletului, 
iubirea, amintirea, dorul şi fercirea. 

Iarba descântecelor 
taie palmele sângerânde ale Clipei, 
ce-ar fi vrut să se vindece, 
de cerul prea apăsător, 
al simtămintelor. 

42. Definiţia vieţii 



Potcoavele sentimentelor, 
ce n-au văzut 
niciodată caii iubirii, 
stau pierdute, 
pe drumurile destinelor, 
ruginindu-şi vieţile , 
în aşteptarea, 
mult doritelor copite, 
care să le calce, 
să le sfărâme, 
orice voinţă a ruginii, 
de a-şi alege o altă cale, 
decât cea dorită, 
de animalul de povară, 
a Lui Dumnezeu, 
care este Timpul. 

43. Războaie cereşti 



Spadele norilor simţămintelor, 
vor să taie pentru totdeauna, 
lumina cerului privirii, 
unui Dumnezeu al sângelui, 
în care ne-am înecat şi hrănit, 
devenind nişte fiare însetate, 
în jungla compromisurilor, 
mai înainte de toate, 
cu noi înşine. 

Războaie cereşti, 
ard bibliile crezurilor, 
care ne învăţau cândva, 
cum să ne gătim iubirea, 
ce cântar al sentimentelor să folosim, 
ce ingrediente de adevăr, 
de parcă acesta ar putea fi diferit, 
încotro să ne plângem durerea, 
prin care ne conştientizăm, 
moartea. 

44. Măştile zilelor 



Cascade de flăcări, 
ard clepsidrele înţelepciunii, 
istorie sacră a oaselor albite, 
de praful otrăvitor al mântuirii, 
unor catedrale ale războiului, 
cu propriul nostru sânge, 
debusolat şi rătăcit, 
prin venele triste ale creaţiei, 
furtuni de chinuri, 
doboară crucile credinţei, 
adânc, 

în fântânile fără ciutură ale dorului, 
măşti de zile ascund, 
trupurile întunecate, 
ale nopţii din noi. 

45. Machiavelism biblic 



Istovitoare patimi, 
se joacă la ruleta vieţilor, 

care pierd mereu înaintea morţii, 

eternităţii paşilor care ne duc, 

către distrugerea Unicului Suflet, 

din noi, 

ce respiră prin sentimente, 

conştiinţa de a fi, 

o fărâmă dintr-o lume 

unde putem învăţa atât regretul, 

cât şi victoria de a putea muri, 

la poalele albite, 
ale muntelui înţelepciunii, 

ce a ucis atâtea speranţe, 

care vroiau să-1 cucerească. 

Până şi oracolele Iluziei Vieţii, 
şi-au ars Cuvintele Facerii, 
în frigul acestei existenţe, 
bolnave de machiavelismul biblic, 
al Mântuitorului, 
de noi înşine şi mai apoi, 
de tot şi de toate. 

46. Moarte şi Clipă 



Mă risipesc 
în petale de stele, 
apuse pe cerul unei amintiri, 
spini lăsaţi de Dumnezeu, 
pentru frunţile, 
pline de sudoarea sângelui, 
mântuitorului din noi, 
fluviu care se scurge negreşit, 
către oceanul morţii, 
pe care plutesc naufragiate, 
corăbiile putrede ale descompunerii, 
regretelor de tot şi de toate. 

Câinii clipelor pierdute, 

îşi latră amarul colţilor uitării, 

schelălăind viaţa, 

care a intrat în veşnicie, 

neînţelegând moartea, 

pentru care eternitatea, 

pare mai puţin decât o Clipă. 

47. Podurile Timpului 



Flori de gheaţă, 

dăruite ninsorii zâmbetului, 
mă răsfaţă cu flăcările 

trandafirilor mistici de jad, 
ale unei întâlniri 
cu Destinul Cuvintelor, 
care par că ne regăsesc, 
în fumul templelor din inimi, 
Adevărul Absolut de trist, 
al trecerii, 

peste podurile Timpului, 
surpate în fluviul disperării, 
ruine ce -şi aşteaptă tăcute şi cuminţi, 
paşii, 

ce nu le vor mai călca niciodată, 
pentru că nu mai este cine, 
să se mai reculeagă, 

în iarna cimitirelor 

din sufletele părăsite, 
ale cerului umilit, 

de aripile negre ale morţii. 

48. Dor de moarte 



Coroane de nori, 
ne înveşmânta 
cerul aripilor fiecărei zile. 

Patimi tăcute se surpă, 

în soarele rece, 

cu dinţii stricaţi, 
de fumul viselor neîmplinite, 
încât până şi Uitarea, 

au ales să-i interzică fumatul, 
în acest colţ, 
al galaxiei sufletului meu. 

Viorile regăsirilor, 
încearcă să-şi recânte aria iubirii, 
neglijând corzile, 
ruginite şi rupte, 
din ce-a mai rămas în noi. 

Trupuri de stele căzătoare, 
ne luminează calea dorului, 
de moarte. 

49. Riduri de flori 



Flamuri de foc, 
ard zilele apusurilor, 
în mormintele amintirilor, 
incinerate de răsăriturile, 
Viitorului care s-a predat, 
pentru veşnicie, 
Trecutului simţămintelor, 
din noi. 

Riduri de flori, 
se ofilesc, 

în vazele ciobite ale sufletelor, 
aşteptându-şi învierile , 
tăcute şi reci, 
promise de Dumnezeul, 
fricii, durerii dar şi al speranţei, 
din istoria nescrisă de dinaintea naşterii, 
de a ne fi conştientizat moartea, 
şi implicit viaţa. 

50. Renaştere 



Lacuri de cristal sparte, 
în lacrima Adevărului Absolut, 
pe care însetat de viaţă, 
le-am băut, 

până în adâncurile facerii, 
naşterii unei viitoare morţi, 
stropesc, acum, 

rădăcinile spinilor, 
din caleştile speranţelor, 
care şi-au pierdut, 

mai demult decât Vremea, 
roţile Timpului, 
sperând în acest fel, 
că va înmuguri Viaţa de Apoi, 
pe un tărâm al renaşterii. 

51. Poveşti nemuritoare 



Serbări de ţărână, 
falnice stindarde ale deşertăciunii, 
concursuri de frumuseţe, 
ale nimicniciei şi zădărniciei, 
a căror urme vor fi spulberate, 
spre zările fără de puncte cardinale, 
unde nici mântuirile Cuvintelor, 
nu mai pot ajunge vreodată. 

Scene din clepsidre ale regretelor, 
rămân pustii în urma actorilor, 
ce şi-au jucat propriile vieţi, 
în teatrul absurd al batjocurii, 
despre nemurire 
şi alte poveşti nemuritoare, 
ale neantului. 

52. Teama de moarte 



Caii sălbatici ai aripilor, 

care ne zburau visele, 

au fost prinşi de zori 
şi înhămaţi la jugul zilei, 

redevenind conştienţi, 
că ne târâm murdari, 
prin ţărâna din noi înşine. 

Iele înlăcrimate ale iubirii, 
rătăcite de râul speranţelor, 
care le-au dat viaţă, 
se usucă sfioase , 
în praful sângelui, 
ce încet, încet, 
nu mai poate curge, 
pentru a privi, 
în ochii tulburi ai Timpului, 
teama de moarte. 

53. Răvaşe de sărbători 



Mi-am despletit, 

răvaşele sărbătorilor de Destin, 

a ochilor pierduţi, 
printre crucile părăsite, 

de soarele sentimentelor, 
prea obosite şi disperate, 

ce par că s-ar fi rătăcit, 

de propriul cer al îndoielii, 
tocmai în regăsirea 

propriului Eu, 
care ar fi renăscut 
pentru veşnicie, 
în amurgul despărţirii, 

fără de răsărit. 

Intr-una dintre răvaşe am citit, 

" Zâmbetul este floarea sufletului", 

oare unde mai spusesem eu asta? 

Şi-am zâmbit amar... 

54. Dumnezeu, Viaţă, Moarte şi Adevăr 



Am învăţat să iubim viaţa, 
necunoscând sensul existenţei 
şi nici Adevărul Absolut, 
Unic şi nepăsător, 
care există indiferent, 
dacă vrem noi sau Dumnezeu. 

Rostim teama de moarte, 
fără să înţelegem 

că aceasta nu poate 

întâlni niciodată viaţa, 
oricât de mult 
s-ar apropia de sensul ei, 

devenind din moarte, 
Viaţă Veşnică de Apoi. 

Oricât de Creator 
ar fi Dumnezeu, 
nu Dumnezeu a clădit 
Adevărul Absolut, 
ci acesta 1-a creat pe Dumnezeu, 
Adevăr. 

55. Sânge din sângele ţărânii clipelor mele 



Mi-am lipit cerul vieţii, 

de steaua norocului, 
crezând că nu se va rupe, 

niciodată, 

de frumuseţea paşilor tăi, 
ai căror urme mi-au străpuns, 
lacrima amintirii, 
fiu nelegiut de ochii tăi, 
sânge din sângele, 

ţărânii clipelor mele , 
încă te mai iubesc. 

Mi-ai spus cândva, 

că cerul nu poate cădea, 

niciodată, 
poate nici norii lui, 
cred, eu, 
dar, 

i-am găsit prăbuşiţi, 

în sufletul tău, 
atât de inundat de soartă, 
încât mi-am înecat întregul prezent, 
încercând să ajung la malul, 
uitării de noi. 

Magie de eternitate, 
rădăcini de orizont, 
valuri de nelinişte, 
ceaţă de uitare, 
toate mă grăbesc, 
nemurindu-mă despărţit de tine, 
departe de inima cerului, 
străpunsă de cuvintele tale, 
înger de speranţe. 



Aripi de înălţimi, 
ale nesfârşitului din noi, 
prăbuşite într-o lacrimă 
de Dor. 



68 Sorin Cerin 



56. Moarte şi zădărnicie 



Perdele de lacrimi, 
stau trase 
peste mantaua 
sufletului lumii. 

Păsări de pradă, 
îşi zboară neputinţele, 
de a mai afla, 
noi suferinţe în moarte. 

Leşuri meschine de legi, 
îmbolnăvesc de nervi, 
ospiciul ce stă să se dărâme, 
al societăţii de consum, 
ce-şi consumă propria moarte. 

Strigăte de ajutor, 
mocnesc în depărtările sufletelor, 
mai tăcute decât noaptea morţii, 
aprinsă de stelele deşertăciunii, 
în crematoriul zădărniciei. 

57. Pământ, ţărână şi Destin 

Suspine şi frustrări, 
plutesc pe lacrima planetei, 
pe care cu drag, 
o numim Pământ, 
în loc de ţărână, 
a palmilor muncite 
şi inimilor neîmpăcate, 
a sângelui ce-şi curge moartea 
şi paşilor ce-ntr-un final, 
îşi vor pierde toate urmele, 
Destinului nostru. 

Ţărână care ne cere să devenim, 
pace a furtunii, 
curcubeu al cerului, 
orbit de soarele disperării, 
care-şi plânge norii speranţei, 
la capăt de Destin. 

58. Dumnezeu, întâmplare şi Destin 



Ramuri de vise sadice, 

ne lovesc ferestrele sparte 

ale Iluziei Vieţii, 

în somnul zilnic, 

de noi înşine, 

ajuns la limita răbdării, 

pe care a descoperit-o Creaţia, 

ca fiind Unica întâmplare întâmplătoare, 

şi anume Dumnezeu. 

Tot ceea ce i-a urmat, 
războaie,crime, tortură, 
pace, frumuseţe,iubire, 
n-au fost altceva decât, 
întâmplări Neîntâmplătoare, 
şi anume, 
Destin. 

59. Moarte, Viaţă Veşnică şi Dumnezeu 



Dacă moartea 

ar fi o viaţă veşnică, 
ar fi existenţă, 
dar poate exista 

fără a-i fi conştientizată 
existenţa ca atare? 

Dacă ne-am conştientiza moartea, 
ar însemna ca 

întâmplarea Neîntâmplătoare 

care suntem, 

să fie doar o faţă a celei Neîntâmplătoare, 
care este Dumnezeu, 
adică Energia pură, 
a Adevărului Absolut, 
ce nu poate fi nimicită niciodată. 

Cunoaşterea devine existenţă, 
fiindcă Cuvântul facerii, 

a fost înainte de toate, 
cunoscut, 

pentru a se întrupa, 
în truda zilei. 



72 Sorin Cerin 



60. Ploaie de patimi şi păcate 



Pribeag al sufletului închis, 
în ţărâna Destinului, 
mă îndrept, 
spre muntele ispăşirii, 
de mine însămi, 
pentru veşnicie. 

Mă plouă, 

cu stropi de patimi şi păcate, 
spălându-mi astfel faţa nelegiuită, 
a creaţiei din mine, 
pentru a-L salva 
pe Dumnezeul meu, 
pierdut şi rătăcit, 

în propriu-mi sânge, 
ce pare ce nu-mi aparţine , 
e al ţărânii, 
care m-a întrupat, 
stăpână peste iubire, 
dor,durere, 
fericire şi blestem, 
care udate de stropii deşi ai ploilor, 
vor deveni inevitabil, 
mocirlă. 

61. Sub stindardul crucilor 



Arde teama de moarte, 

în uitarea vieţii de propriul sine, 

vânturile deşertăciunilor, 

înalţă spre cele patru zări, 

praful din cenuşa iubirilor trecute, 

sub stindardul crucilor, 

măşti neputincioasei nimicnicii, 

a condiţiei umane. 

Viruşi de cuvinte goale, 
traversează străzile neputinţei, 
spre noi limbi, 

de lemn putezit, 
ce-a fost cândva 

un falnic pom al cunoaşterii, 

sau metal ruginit, 

scos mai demult decât vremea, 

tuturor Vremurilor, 
din odiseea adâncă a ţărânii, 
din care-şi trag seva vulcanii inimilor. 

62. La poalele Muntelui Vieţii 



Căile ferate topite ale Cunoaşterii, 
par a duce dorul Adevărului Absolut, 
în epopeea deşertăciunii, 
de la poalele Muntelui Vieţii. 

Strigăte disperate, 

sparg porţile cimitirelor, 
de cei care şi-au lăsat, 
iubirile orfane, 

de propriile Clipe. 

Urme decăzute demult, 
din drepturile paşilor, 
falsifică testamentele existenţei, 
sperând la un codru, 
din pâinea amară a vieţii. 

63. Apa Morţii 



Hrana zeilor s-a alterat demult, 
pe drumul plin de mocirlă, 
al societăţii de consum al Clipelor, 
înecate în privirea unui Timp, 
închis în ospiciul, 
propriilor sale nimicnicii, 
de a fugi mereu de eternitatea iubirii, 
pentru care am fost cândva creaţi, 
de Dumnezeu. 

Patimi ştirbe 
îşi mestecă nenorocul, 
cu gurile viselor, 
strâmbate de lăcomie. 

Mă îndrept însetat, 

spre Apa Morţii, 

uitând cu desăvârşire, 

de foamea libidinoasă a vieţii, 

care m-a scârbit. 

64. Paranoia învingătorului 



Pagini de foc, 
care ne ard existenţele, 
umile,deşarte,lacome, zadarnice, 
pe scena Societăţii, 

bolnave de paranoia învingătorului, 
în realitate adevăratul învins, 
de moarte şi uitare, 
îşi aşteaptă stelele dorului, 
ce scrijelesc bolta amintirii, 
unui sărut al morţii, 
de dinainte de naştere, 
unde ne stă scrisă predestinarea 
de a ne iubi Clipa. 



Valuri înspumate de suflete, 
lovesc necontenit, 

ţărmurile fricii de moarte, 
alegând să parvină ierarhic, 

pe scara deşertăciunii, 
crezând că totul este de vânzare, 
în iluziile propriilor vieţi, 
încearcă să-şi ardă, 

cele mai pure instincte, 

ale iubirii şi adevărului, 
pentru un argint care le aduce uitarea de sine, 
în aburii bahici ai alcolismului social, 
cu nume de Ierarhie. 

65. întrupare 



Ştiu că exist, 
murindu-mi viaţa, 

pentru a nu-mi lăsa moartea, 

de izbelişte, 

la gurile fluviilor de ocară, 

ale neantului, 

ce nu podideşte să-mi înece, 

zborul zâmbetului fericirii, 

de a fi, 

pentru a deveni un trecut, 

atât de diferit, 

de paşii clipelor mele, 
încât să nu-mi mai recunosc 

nici naşterea, 

primei suflări a strigătului, 
de a numi lumea, 
Mamă, 
alergându-mi toate simţămintele, 

lacrimilor sufletului de nisip, 
al clepsidrei din inima, 
ce-şi ducea ziua spre noaptea morţii, 
din venele Timpului naşterii, 
unde doar ochii tăi mi-au spus, 
să mai trăiesc, 
puţină eternitate din mine, 
şi aici pe Pământul ţărânei, 
unde s-a întrupat Cuvântul, 
lui Dumnezeu. 



78 Sorin Cerin 



66. In Paradis 



Atât de singur, 

mi-am frânt aripile Destinului, 
deasupra deşertului de vise, 
ale necuvintelor care m-au murit, 
mai demult decât toate Vremurile, 
apuse sau răsărite din Dumnezeu. 

Stăm la margine de gând, 

sperându-mi toate dorurile vieţii, 

mai înalte decât cimitirele de regrete, 

care mi-au înfăşat Destinul, 

dincolo de crucile decăzute ale împlinirii, 

de a fi ţărână şi mai apoi suflet. 

Şi-am căzut în urmele adânci, 

ale potcoavelor ruginite de caii sufletului meu, 
neştiind că a plouat cu durere, 

întreaga noapte a patimilor, 
încât mi-am înecat viitorul ochilor tăi, 
în sufletul meu decăzut, 

din înalturile cerului, 
Cuvintelor tale, 
în Paradisul unui sărut. 

67. Nenăscut i 



Pe scena de gheaţă 
a machiavelismului vieţii, 
stau zgribuliţi actorii zilelor, 
îngroziţi că şi-au uitat rolurile sentimentelor, 
în cocina de porci a societăţii, 
întotdeauna primitoare, 
pentru ofertele abatorului cu nume de Viitor. 

Ruguri de neputinţă ard mamele infertile, 
ale lacrimilor adevărului, 
ce vor să mai aducă pe lume, 
noi deziluzii, trădări,suferinţe şi deşertăciuni, 
în nenăscuţii ce vor hrăni şi mai mult, 
lumea viitoarelor morţi. 

68. Truda zilei 



Roiuri de albine, 
mieroase şi muncitoare, 

aidoma unor vipere sentimentale, 
se încolăcesc, 

în jurul Cuvântului sufletului meu, 
înţepându-1, 

încercând să-1 otrăvească 
cu frumuseţea şi fericirea lumii, 
câştigată prin sudoarea aripilor frânte, 

de şanţurile adânci ale ridurilor, 
care se varsă spre ţărâna morţii din noi, 
ce nu va întâlni niciodată adevărata viaţă, 
fiindcă a trăi înseamnă a conştientiza moartea, 
obiectele care mă înconjoară 
nici măcar nu ştiu că există, 
întreb scaunul,peretele,uşile,masa,ferestrele, 
ştiţi că existaţi? 
pentru mine sunt vii, 
dar ele cui aparţin? 
odată ce nu ştiu nici măcar că există? 

trăim prin moarte fiecare suflare de venin a zilei, 
lăsată de Dumnezeu să o trudim 
pentru mierea fagurelui morţii, 
în care ne vom îmbăia şi noi pentru eternitate, 
încercând să ne îndulcim astfel Iluzia Vieţii... 

69. Moartea moare odată cu viata 



Vreau să devin o rază de lumină 
a ochilor de apă ai vieţii, 
care se unduiesc pe lacul Destinului, 
oglindit în cerul gândurilor mele, 
pentru legământul făcut cu moartea, 
acela de a-mi alege 
liberul arbitru al Iluziei Vieţii. 

Moartea este 

învăţătorul suprem al viului, 

pentru moarte ne trăim viaţa, 

iar ca să uităm acest adevăr, 

am inventat religia, 

fără a conştiantiza că, 

moartea moare odată cu viata. 

70. Propriul Mântuitor 



Furtuni de orgolii, 

se căiesc la tălpile religiilor, 

ce au devenit promisiuni, 

ruinate la masa tăcerii, 

reîntoarcerii fiului risipitor, 

al morţii din noi, 

care ne înţelege sensul existenţei, 

faţă de care ne-am înstrăinat, 

de la începuturile creaţiei, 

acela de a ne muri fiecare zi, 

trudindu-ne valurile înspumate ale sângelui, 

lovit de stâncile neputinţei de a ne învinge, 

pe noi înşine, 

în faţa Păcatului Originar, 

care ne-a devenit, 

peste noaptea istoriei din genele ancestrale, 

ale războaielor ucigătoare duse cu noi înşine, 

propriul Mântuitor. 

71. Deşertăciune şi Păcat Originar 



Renasc din rădăcinile pierdute, 

ale clepsidrei mântuirii, 

de Păcatul Originar, 

ce pare că şi-a uitat Timpul, 
în buzunarul hainei deznădejdii, 
jucată mai demult decât Totul, 
la loteria hazardului vieţii, 
patronată de Dumnezeul 

care nu doar că nu-şi plăteşte taxele Sieşi, 
dar nici măcar nu ne-a plătit câştigurile, 
de a redeveni noi înşine, 
cu bunele şi relele noastre, 
cei care refuzăm să ne mai naştem, 

cu un păcat care s-ar vrea originar, 
pe care nu l-am săvârşit niciodată, 
doar aşa, 

ca să-i plătim poliţele Lui Dumnezeu, 
pentru magherniţa aia, 

de loterie a norocului morţii, 
ce stă să se prăbuşească, 
direct în braţele Adevărului, 

stabilit dintotdeauna pe strada Deşertăciunii. 

72. Peisaj cu nimicuri al vieţii 



Stropi descântaţi de nenăscuţii, 
ce ne vin din moarte spre a muri, 
conştienţi de moartea, 
în eternitatea căreia au trăit până acum. 

Pieţe de zile cu nimicuri sentimentale, 

vândute la suprapreţ, 
unor bufoni ai sorţii, 

pe care nu-i intereseză decât banul, 

ce le dă iluzia veşniciei. 

Străzi insalubre pline de igrazia uitării, 

pe care se mai perindă, 

câte o iubire tristă şi întunecată, 

în căutarea unei ghicitoare a sărutului, 

care să-i prevadă viitorul, 
neştiind că şi-a spart demult, 

globul de cristal al inimilor, 
rănindu-le, 

cu cioburile clipelor ce aveau să vină, 
în peisajul cu nimicuri al vieţii. 

73. Existăm cu adevărat? 



Petice de cer împânzesc, 
haina sărăcăcioasă a lumii, 
plătite gras de croitorul sufeletelor, 
cu vorbe goale, 
în schimbul rugăciunilor 
şi catedralelor de speranţe deşarte, 
ce ne murdăresc asfaltul gândurilor, 
cu roţi grele de plumb, 
înfipte adânc în coastele libertăţii, 
de a ne fi regăsit pe noi înşine, 
ce sfârtecă praful sentimentelor, 
dus spre nicăieri, 
de furtunile iscate 
din seninul verbelor, 
care vrând să iubească, 
şi-au uitat subiectele 
în urmele paşilor, 
unor ceasuri de deznădejde, 
ce şi-au pierdut limbile orelor, 
atât de demult, 
încât pe cadranele lor, 
a apărut ca din senin scris: 

" Doar muritorii caută nemurirea fiindcă nemuritorii nu 
ştiu ce este aceasta"? 

74. Strada învierii 



Semănăm grâul pâinii 

clipelor vieţii, 
arse din belşug, 
în crematoriile uitării, 
spre desfătarea noilor zile, 
stropite cu deşertăciunea existenţei, 
rămăşiţe de cruci, 

zac pustii la margine de Destin, 
porţi ruginite, 

abia mai menţin integritatea cimitirelor, 
pierdute adânc în sufletele noastre, 
care ne aşteaptă cu nesaţ, 
suflarea, 

ce-şi va pierde respiraţia, 
pe strada tăcută şi tristă, 

a învierii. 

75. Vămile pustiului 



Oglinzi de cer, 
privesc infinitul, 

din zorii stinşi ai ochilor, 
încă nenăscuţi, 

din ninsoarea iubirii acestei lumi, 
pe care ne-o doreşte, 

Dumnezul fiinţei, 

personalizat în tot şi toate câte sunt, 
au fost şi vor mai fi, 
născute în ţarcurile 

de sârmă ghimpată ale predestinării, 
unui sicriu, 

drept premiu celui trecut, 
de toate vămile pustiului din această existenţă, 
care îşi spală zilnic stomacul nemilos, 

cu fericire de pelin şi tristeţe de miere, 
la cârciuma cu nume de Trudă în Zadar, 
peste drumul soartei, 
chiar în incinta ospiciului, 

pe care 1-a redenumit societatea, 
drept Cultură, 

din vechiul nume de Credinţă. 



88 Sorin Cerin 



76. Fără un sărut 



Ploua cu noroiul clipelor, 
în noi, 

Lovindu-ne destinele, 
cu ceaţa amorfa, 

A vieţii pe care n-o înţelegeam, 
răscolită de un Soare, 
atât de străin, 

încât doar Cerul, 

ne mai putea spune, 
dacă este rudă cu iubirea străzii, 
în care ne-am rătăcit, 
suflarea ce n-ar fi avut niciodată, 

Viaţă, 

Fără un sărut. 

77. Lasă-mi Clipa 



Nu-mi renega, 

norii pleoapelor, 
dacă-şi trec pragul zâmbetului, 
morţii din mine, 
fiindcă cineva, 

m-a iubit mai mult ca tine, 
odată într-o lume a dorului, 
unde nu erai, 

nici tu cu strămoşii tăi, 
de ochelari cu lentile sparte, 
decât eu cu Lumina Divină, 
a prezentului, 
din noi, 

şi trecutul tău, 
de stea amară a frumuseţii, 
care nu-mi laşi razele, 

eternităţii din mine, 
să-şi reamintească de Clipa vieţii. 

